### | | | | --- | --- | | | | | --- | | **Byråd** 31. oktober 2017 Sagsnr. 710-2008-2824 Dok.nr. 710-2017-231723 Gertrud Paulsen | | 123.                Sundhedsberedskabsplan for Randers, [adresse], [adresse] og [adresse] 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Sundhedsloven og bekendtgørelse om planlægning af sundhedsberedskabet |

###

**SAGENS INDHOLD**

Byrådet skal i denne sag tage stilling til
”Sundhedsberedskabsplan for Randers, [adresse], [adresse] og [adresse]”.

[adresse], Randers, [adresse] og [adresse] kommuner har som
led i det fælles beredskabssamarbejde udarbejdet kommunernes
sundhedsberedskabsplan. Derved tilrettelægges og organiseres
sundhedsberedskabet på samme måde i de fire kommuner.

”Politik for fortsat drift for Randers, [adresse], [adresse]
og [adresse]” blev godkendt i Byrådet 28. marts 2017.
Sundhedsberedskabsplanen er udarbejdet som led i udmøntningen af politikken for
fortsat drift.

Formålet med sundhedsberedskabsplanen er bl.a. at sikre, at
Favrskov Kommune er forberedt og kan yde en koordineret indsats, hvis
ekstraordinære situationer opstår. Eksempler på sådanne situationer kan være
store ulykker eller udbrud af smitsomme sygdomme.

Sundhedsberedskabsplanen er i al væsentlighed en
videreførelse af de eksisterende indsatser i sundhedsberedskabsplanen for
Favrskov Kommune, som Byrådet godkendte 26. november 2013. Byrådet skal én gang
i hver valgperiode vedtage en sundhedsberedskabsplan, jf. sundhedsloven.

Sundhedsberedskabsplanen består af to dele. Første del af
planen omhandler krisestyringsorganiseringen og beskriver formålet med planen,
organiseringen af sundhedsberedskabet, kerneopgaver samt rolle- og
ansvarsfordeling. I tilknytning hertil indeholder anden del af planen
indsatsplaner og action cards med konkrete procedurer for håndtering af
specifikke opgaver og funktioner.

**VURDERING**

Social og Sundhed vurderer, at sundhedsberedskabsplanen, som
en del af det øvrige kommunale beredskab, er med til at understøtte [adresse]
Kommunes beredskab og evne til at agere i ekstraordinære situationer.

Social og Sundhed finder, at en samordnet
sundhedsberedskabsplan fælles for Randers, [adresse], [adresse] og [adresse]
kommuner yderligere understøtter det mellemkommunale samarbejde på
beredskabsområdet. En fælles plan skaber grundlag for en bedre koordinering af
hændelser, der påvirker kommunerne på tværs af kommunegrænserne.

Sundhedsberedskabsplanen bidrager til, at kommunens borgere
fortsat vil kunne modtage livsvigtige og samfundskritiske leverancer fra
kommunen, uanset hvilke udefrakommende hændelser, der konkret måtte indtræffe.

Den fælles plan giver samtidig mulighed for, at kommunerne
kan hjælpe hinanden indbyrdes med livsvigtige og samfundskritiske leverancer
til borgerne. Det kunne fx være med levering af mad fra en kommune til en
anden, hvis lokale forhold i én kommune gør, at madproduktionen ikke kan
opretholdes.

**ØKONOMI**

Planen har ingen direkte økonomiske konsekvenser.

**INDDRAGELSE**

De fire kommuners udarbejdelse af et fælles udkast til
sundhedsberedskabsplan er sket med deltagelse af og i tæt dialog med
beredskabsdirektøren for Beredskab og Sikkerhed (Randers, [adresse], [adresse]).

Udkastet til sundhedsberedskabsplanen blev 11. maj 2017
sendt i høring hos Region Midtjylland og i de omkringliggende kommuner [adresse],
Viborg, Silkeborg, Skanderborg og [adresse], jf. kravet herom i
bekendtgørelse om planlægning af sundhedsberedskabet § 7, stk. 3. Der er
indkommet høringssvar fra [adresse] og Viborg Kommune, som er vedlagt
som bilag.

Herudover blev udkast til sundhedsberedskabsplanen 11. maj
2017 sendt til Sundhedsstyrelsen med henblik på rådgivning, jf. kravet herom i
bekendtgørelse om planlægning af sundhedsberedskabet § 7, stk. 4.
Sundhedsstyrelsens rådgivningssvar er vedlagt som bilag.

Sundhedsstyrelsens rådgivningssvar samt bemærkningerne fra
de indkomne høringssvar er indarbejdet i sundhedsberedskabsplanen.

**INDSTILLING**

Direktøren for Social og [adresse]
til Byrådet:

1. At Sundhedsberedskabsplan for Randers, [adresse],
[adresse] og [adresse] godkendes.

**BESLUTNING**

***Social- og Sundhedsudvalget, 3. oktober 2017:***

Fraværende:Odeline Nielsen

Indstilles godkendt.

***Økonomiudvalget, 25. oktober 2017:***

Fraværende:Sille Toft, Frederik Poulsen

Indstilles godkendt.

**Bilag**

|  |  |
| --- | --- |
| Sundhedsberedskabsplanen for [adresse], Randers, [adresse] og [adresse] | 710-2017-196866 |
| Høringssvar fra [adresse] | 710-2017-151844 |
| Høringssvar fra Viborg Kommune | 710-2017-151842 |
| Rådgivningssvar fra Sundhedsstyrelsen | 710-2017-151843 |